Diari Oficial de la Generalitat Valenciana


Sumari del DOGV 727, del 21-12-1987 (1987/810210)

ORDRE de 2 de desembre de 1987, de la Conselleria d'Agricultura i Pesca, per la qual s'estableixen ajudes econòmiques per a la realització de Cursos de Formació Professional Pesquera.
---------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/12/02/(2)/dof/vci/html**

### Dades del document

Número de DOGV
:   727

Data del DOGV
:   21-12-1987

Secció del DOGV
:   DISPOSICIONS GENERALS

Número del document
:   1987/810210


Data del document
:   02-12-1987

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 2 de desembre de 1987, de la Conselleria d'Agricultura i Pesca, per la qual s'estableixen ajudes econòmiques per a la realització de Cursos de Formació Professional Pesquera.  
La formació professional pesquera de les persones que despleguen l'activitat laboral al sector productiu de la pesca constitueix un dels fonaments bàsics per tal de modernitzar-lo i rendibilitzar-lo. D'aquesta tasca s'ocupen serveis especialitzats de l'Administració, a més d'aquells que integren els sectors al·ludits, mitjançant les seues organitzacions representatives.  
En atenció d'aquests motius, per tal d'estimular i facilitar el desplegament de programes de formació professional i adequar ajudes econòmiques que els afavoresquen i fent ús de les facultats que tinc atribuïdes,  
ORDENE:  
Article primer  
S'estableixen ajudes econòmiques per a la formació de professionals del sector pesquer mitjançant els cursos destinats a l?obtenció dels títols següents:  
- Certificat de Competència Mariner.  
- Ràdiotelefonista Naval Restringit.  
- Patró de Pesca Local.  
- Patró de 2ª Classe de Pesca Litoral.  
- Motorista Naval.  
- Mecànic Naval de 2ª Classe.  
Aquests cursos s'hauran de realitzar necessàriament durant l'any 1988. Excepcionalment, i per causa degudament justificada, la Direcció General d?Innovació i Tecnologia Agrària podrà autoritzar-ne l'ajornament de la realització sempre que l?aprovació i l'inici del curs es duga a terme durant l'any esmentat.  
Article segon  
Les ajudes econòmiques només es podran atorgar a les entitats que hagen obtingut l'autorització preceptiva per a celebrar els cursos, d'acord amb el que disposa l?Ordre de 25 de febrer de 1987, de la Conselleria d?agricultura i Pesca (DOGV núm. 566, de 13 d'abril de 1987). Podran arribar fins al 100% del cost efectiu de cada Curs, tot i que per a cada cas i després d'examinar la proposta, en serà aprovada específicament una quantitat i un percentatge en funció dels costs i el crèdit disponible. únicament seran auxiliats els cursos que compten amb la matrícula i l?assistència mínimes següents:  
a) Patró de 2ª Classe de Pesca Litoral i Mecànics de 2ª Classe: 15.  
b) Resta de cursos: 25.  
Article tercer  
Les sol·licituds d'ajuda podran ser formulades per Agrupacions, Entitats i Organitzacions Professionals de Pescadors, d'acord amb el model de sol·licitud de l?annex 1, acompanyada dels documents següents:  
- Nombre d'alumnes.  
- Pressupost del curs en el qual s?especificarà:  
a) Despeses del professorat individualitzat.  
b) Despeses del material per a l'ensenyament.  
c) Altres despeses (especificades).  
Aquestes sol·licituds, dirigides a l'Il·lm. Sr. Director General d'Innovació i Tecnologia Agràries, es presentaran al Registre Oficial dels Serveis Centrals o dels Territorials de la Conselleria d?agricultura i Pesca, abans del dia 31 d'agost de 1988. Excepcionalment i a requeriment de la persona sol·licitant, les sol·licituds podran ser admeses fora de la data establerta quan les causes exposades així ho justificaran.  
Article quart  
Les Agrupacions, Entitats i Organitzacions Professionals de Pescadors que, acollint-se a aquesta disposició, obtinguessen la subvenció corresponent, estaran obligades a donar-ne la major publicitat possible a la convocatòria.  
A la convocatòria s'haurà d?especificar:  
- Denominació del curs.  
- Dates, horari i localitat de celebració.  
- Oficines d?inscripció.  
- Si s'escau, que el curs és subvencionat per la Generalitat Valenciana.  
Article cinqué  
Per a percebre les subvencions concedides, s'haurà de trametre a la Direcció General d?Innovació i Tecnologia Agràries, en el termini màxim d'un mes a partir de la finalització del curs, la documentació següent:  
a) Memòria del curs.  
b) Relació nominal d'alumnes i el número de DNI respectiu.  
c) Certificat del Secretari de l'Entitat Organitzadora, amb el vist-i-plau del President, de les despeses originades en el Curs.  
Article sisé  
Les ajudes que s'indiquen en aquesta Ordre seran fetes efectives amb càrrec als crèdits consignats per als cursos de Formació Professional al Programa Pressupostari 542.4.  
DISPOSICIO FINAL  
Aquesta Ordre entrarà en vigor el dia 1 de gener de 1988.  
València, 3 de desembre de 1987.  
El Conseller d?agricultura i Pesca,  
LUIS FONT DE MORA MONTESINOS  
ANNEX 1  
Il·lm. Sr.: amb el DNI núm com a  
representant de amb domicili social a   
carrer núm   
EXPOSA:  
Que ha obtingut l'autorització preceptiva per a la realització del curs   
en les dates compreses entre i el   
Que creu que reuneix les condicions exposades a l?Ordre (data i núm. DOGV) per la qual s'estableixen ajudes econòmiques per a la realització de cursos de Formació Professional Pesquera, i   
SOL·LICITA:  
Que li siga concedida la subvenció econòmica corresponent, d'acord amb el pressupost i la documentació que s'hi adjunta.  
 de de de   
 (Signatura)  
IL·LM. SR. DIRECTOR GENERAL  
D?INNOVACIÓ I TECNOLOGIA AGRÀRIES


Còpia Permalink ELI